**РЕШЕНИЯ**

**НА РЕДОВНО ГОДИШНО ОБЩО СЪБРАНИЕ НА**

**„ИНДУСТРИАЛЕН ХОЛДИНГ БЪЛГАРИЯ“ АД**

**1. Приемане на Доклада за дейността на Дружеството за 2015 година и на Консолидирания доклад за дейността на Дружеството за 2015 година.**

***Решение:*** Общото събрание на акционерите приема Доклада за дейността на Дружеството за 2015 година и Консолидирания доклад за дейността на Дружеството за 2015 година.

**2. Приемане на Доклада на регистрирания одитор за извършената проверка на Годишния финансов отчет на Дружеството за 2015 година и на Доклада на регистрирания одитор за извършената проверка на Консолидирания годишен финансов отчет на Дружеството за 2015 година.**

***Решение:*** Общото събрание на акционерите приема Доклада на регистрирания одитор за извършената проверка на Годишния финансов отчет на Дружеството за 2015 година и Доклада за извършената проверка на Консолидирания годишен финансов на Дружеството за 2015 година.

**3. Одобряване на Годишния финансов отчет на Дружеството за 2015 година и на Консолидирания годишен финансов отчет на Дружеството за 2015 година.**

***Решение:*** Общото събрание на акционерите одобрява Годишния финансов отчет на Дружеството за 2015 година и Консолидирания годишен финансов отчет на Дружеството за 2015 година.

**4. Приемане на решение за разпределение на печалбата на Дружеството за 2015 година.**

***Решение:*** Общото събрание на акционерите разпределя печалбата на Дружеството за 2015 година, цялата в размер на 10 334 435,50 лв. (десет милиона триста тридесет и четири хиляди четиристотин тридесет и пет лева и петдесет стотинки), както следва:

* 862 124,25 лв. (осемстотин шестдесет и две хиляди сто двадесет и четири лева и двадесет и пет стотинки) от печалбата на Дружеството за 2015 година да бъде отнесена във Фонд Резервен на Дружеството за попълването му до законовия минимум от 1/10 част от капитала;
* Остатъкът в размер на 9 472 311,25 лв. (девет милиона четиристотин седемдесет и две хиляди триста и единадесет лева и двадесет и пет стотинки) да остане като неразпределена печалба на Дружеството.

**5. Отчет за дейността на Директора за връзки с инвеститорите през 2015 година.**

**6. Отчет за дейността на Одитния комитет на Дружеството за 2015 година.**

**7. Доклад за прилагане на политиката за възнагражденията на членовете на Надзорния съвет и Управителния съвет на „Индустриален холдинг България” АД за 2015 г.**

**8. Освобождаване от отговорност на членовете на Управителния и Надзорния съвет за дейността им през 2015 година.**

***Решение:*** Общото събрание на акционерите освобождава от отговорност за дейността им през 2015 година:

като членове на Надзорния съвет:

* Снежана Илиева Христова;
* Константин Кузмов Зографов;
* „ДЗХ” АД, представлявано от Елена Петкова Кирчева.

като членове на Управителния съвет:

* Божидар Василев Данев за периода от 01.01.2015 г. до 08.07.2015 г.;
* Данета Ангелова Желева;
* Емилиян Емилов Абаджиев;
* Борислав Емилов Гаврилов;
* Бойко Николов Ноев;

**9. Определяне на възнаграждението на членовете на Надзорния съвет и на Управителния съвет на Дружеството за 2016 година.**

***Решение***: Общото събрание на акционерите определя месечно възнаграждение на членовете на Надзорния съвет и на Управителния съвет на Дружеството за 2016 година в размер на 1000 лв.

**10. Приемане на решение за подновяване на мандата и определяне на възнаграждението на членовете на Одитния комитет на Дружеството.**

***Решение:*** Общото събрание на акционерите избира за нов 3 годишен мандат като членове на Одитния комитет Снежана Илиева Христова, ЕГН:5004276655, Максим Станев Сираков, ЕГН: 5206046704 и Боряна Владимирова Димова, ЕГН: 5504156956. Определя на членовете на Одитния комитет месечно възнаграждение в размер на 500 /петстотин/ лева.

**11. Приемане на решение за удължаване срокът на решението за обратно изкупуване на собствени акции на „Индустриален Холдинг България” АД, взето от Общо събрание на акционерите на 17.12.2012г.**

***Решение:*** На основание чл.187б, ал. 1, т.2 от ТЗ Общото събрание на акционерите приема решение за удължаване срокът за обратно изкупуване на собствени акции от капитала на „Индустриален Холдинг България” АД с още 1 година, т.е. до 5 /пет/ години от датата на вземането му, при вече определените останали параметри (максимален брой, минимален и максимален размер на цената и др.), съгласно решението на Общо събрание на акционерите на 17.12.2012г.

**12. Избор на регистриран одитор на Дружеството за 2016 година.**

***Решение:*** Общото събрание на акционерите избира препоръчания от Одитния комитет регистриран одитор на Дружеството за 2016 година - „Ърнст енд Янг Одит” ООД.